Казанда «Бәрәңге җанашым» бәйрәме узачак

	2019 елның 28 сентябрендә, 13.00 сәгатьтә Г. Тукай әдәби музеенда һәм тарихи Юнысовлар мәйданында беренче тапкыр «Бәрәңге җанашым» бәйрәме яки "бәрәңгефест" уздырыла.	 Г. Тукай әдәби музееның 2018 елда ачылган яңа экспозициясендә шагыйрьнең иҗатына, аның әсәрләрендә чагылыш тапкан темаларга, мотивларга һәм образларга игътибар бирелә. Тамашачыларны Габдулла Тукайның әсәрләренә тагын да якынайту, әдәби байлыкны тирәнрәк ачу максатыннан әдәби-музыкаль кичәләр, фәнни түгәрәк өстәлләр, музей дәресләре уздырыла. Музей эшчәнлеге, аерым бер бина кысаларына гына сыймыйча, Тукай йөргән урамнарга, Юнысовлар мәйданына тарала, «Иске шәһәр» префектурасы белән берлектә казанлылар һәм шәһәребез кунаклары өчен төрле бәйрәмнәр оештырыла. 
	---	
Милли Музей

	№ --- | 25.09.2019	


